1. Sri Lankan tilanne (äänestys) 
EN- Ennen kohdasta 2 toimitettua äänestystä:
Manuel Medina Ortega  
laatija. - (ES) Olen läsnä tässä istunnossa, mutta en osallistu äänestykseen Euroopan parlamentin sosialistiryhmän sopimuksesta. Nyt olen kuitenkin läsnä.
Charles Tannock
Arvoisa puhemies, jos parlamentti sallii, pyydän viime hetken muutosta suullisen tarkistuksen sanamuotoon, sillä olemme nyt selvittäneet yhteisessä päätöslauselmassa olleen sekaannuksen.
Alkuperäinen sanamuoto oli "non-fire period", jota emme ymmärtäneet, joten muutimme sen sanaksi "cease-fire". Nyt on käynyt ilmi, että yhteispuheenjohtajien julistuksen virallisessa tekstissä, johon sisältyy Euroopan unioni, käytetään tätä outoa sanamuotoa "non-fire period". Voisimmeko siis muuttaa sanan "cease-fire" takaisin ilmaisuksi "non-fire period" yhteispuheenjohtajien virallisen tekstin mukaisesti?
Marios Matsakis
(EN) Arvoisa puhemies, luulen, että tekstissä on muutakin huomautettavaa, josta jäsen Tannock voisi kertoa ennen äänestystä. Siinä on toinenkin pieni muutos.
Charles Tannock  
Arvoisa puhemies, lisätään sana "humanitaarinen" apu, jotta olisi selvää, millaisesta avusta on kyse.
Tärkein muutos on "non-fire period", jota käytetään yhteispuheenjohtajien julistuksessa.
Raül Romeva i Rueda
, laatija. - (ES) On totta, että tekstissä on huomautettavaa, mutta en ole varma, onko kyse väärinkäsityksestä vai ei. Teoriassa suullisen tarkistuksen mukaan sanamuoto olisi cease-fire eikä non-fire. Olenko oikeassa vai olenko ymmärtänyt väärin?
Tekstissä pitäisi lukea cease-fire.
Charles Tannock
Arvoisa puhemies, huomasin juuri, että noudattaessani järjestystä, jonka mukaan tarkistukset on kirjattu äänestyslistaan, luin ääneen johdanto-osan K kappaleeseen tehtyä tarkistusta. Pahoittelen sekaannusta, mutta käsittelemme nyt 2 kohtaan tehtyä tarkistusta. Tämä selittänee sekaannuksen. Onko äänestyslistan järjestystä mahdollista muuttaa? Olen pahoillani, mutta äänestyslistani kohdat ovat väärässä järjestyksessä. Luin siis itse asiassa muutosta, jonka halusin tehdä johdanto-osan K kappaleeseen enkä 2 kohtaan, joten se on kohta, josta äänestämme seuraavaksi. Pahoittelen sekaannusta.
Tarkistus 2 kohtaan, joka meidän piti käsitellä viime kerralla, kuuluu seuraavasti: "Uskoo, että sotilaallinen voitto LTTE:stä, sellaisena kuin Sri Lankan hallitus sen näkee, ei poista tarvetta löytää poliittinen ratkaisu kestävän rauhan varmistamiseksi." Näin tämä on äänestyslistassa.
Marios Matsakis
(EN) Arvoisa puhemies, meidän on nyt syytä äänestää johdanto-osan K kappaleesta, jotta toimisimme oikein.
Charles Tannock
Arvoisa puhemies, toistan nyt kohdan korjattuna jäsen Romeva i Ruedalle.
Suullisesti tarkistettu johdanto-osan K kappale kuuluu nyt siis seuraavasti: "Ottaa huomioon, että Tokion kokouksen yhteispuheenjohtajat ovat yhteisesti kehottaneet Sri Lankan hallitusta ja LTTE:tä julistamaan väliaikaisen tulitauon, jotta mahdollistetaan sairaiden ja haavoittuneiden evakuointi ja voidaan tarjota humanitaarista apua siviiliväestölle."
